### Resumé

Økonomiudvalget fremsender 19. august 2024, pkt. 195 budgetforslag 2025-2028 til Byrådets 1. behandling. Resultatopgørelsen for det tekniske budgetforslag 2025-2028 viser i 2025 et overskud på det skattefinansierede område på 95,4 mio. kr. og et overskud vedr. det brugerfinansierede område på 16,1 mio. kr. Sideløbende med det tekniske budgetforslag er udarbejdet et oplæg til "budget i balance", som blev forelagt det samlede Byråd 26. august 2024 med henblik på de efterfølgende budgetforhandlinger. Byrådets 2. behandling af budgetforslag 2025-2028 er fastsat til 2. oktober 2024.

### Sagsfremstilling

Jf. den politisk godkendte procedure er budgetlægningen for 2025-2028 opdelt i spor 1 med udarbejdelse af et teknisk budgetforslag og spor 2 med "oplæg til budget i balance". Det tekniske budgetforslag fremsendes til Byrådets 1. behandling. I det følgende er det tekniske budgetforslag beskrevet i hovedtræk. Budgetforslaget fremgår af bilag og vil blive omdelt i trykt udgave til Byrådets møde.

**Drift**

De udmeldte driftsrammer er korrigeret for politiske beslutninger frem til og med Økonomiudvalgets møde 19. august 2024. Budgetforslaget er fremskrevet til 2025-niveau på baggrund af de seneste pris- og lønskøn fra Kommunernes Landsforening.

**Serviceudgifter:**

Budgetforslag [adresse] vedr. serviceudgifter udgør flg.:

![](data:image/png;base64...)

Tabel der viser serviceudgifter [adresse]

Jf. Kommunernes Landsforening holdes indtægter vedr. centrale refusionsordninger, aktivitetsbestemt medfinansiering samt ældreboliger udenfor ved opgørelse af serviceudgiftsrammen for 2024. [adresse] serviceudgifter i 2025 ekskl. de tre områder udgør 5.782,5 mio. kr.

KL har på kommune niveau udsendt et vejledende teknisk beregnet måltal for serviceudgifterne i 2025. Det teknisk beregnede måltal for Vejle Kommune udgør 5.848,3 mio. kr. Dette beløb er inkl. [adresse] andel af et generelt løft af rammen i 2025 på 3,2 mia. kr. på landsplan. Jf. Økonomiudvalget 12. august 2024, pkt. 193 fastlægges [adresse] serviceudgiftsramme for 2025 til den udmeldte ramme fra KL på 5.848,3 mio. kr. Der er således en rest op til rammen på 65,8 mio. kr. (spor 1).

**Overførselsudgifter:**

Budgetforslag 2025-2028 er udarbejdet inden for en samlet ramme for overførselsudgiftsområdet. Budgetforslaget vedr. overførselsudgifter tager højde for regeringsaftalen for 2025. Der er således korrigeret for konsekvenserne af lovændringer jf. lov- og cirkulæreprogrammet. Desuden er der ved beregning af rammen for overførselsudgifterne taget højde for den politisk godkendte handleplan og en varig forøgelse af rammen med 5 mio. kr. vedr. beskæftigelsesindsats jf. budgetforlig for budget 2024. Rammen svarer til 96,56 pct. af overførselsudgifterne på landsplan,

Budgetforslag [adresse] vedr. overførselsudgifter udgør flg.:

![](data:image/png;base64...)

Tabel der viser overførselsudgifter [adresse]

**Det brugerfinansierede område:**

Der udmeldes ikke rammer på det brugerfinansierede område. Området er omfattet af ”hvile i sig selv princippet” og skal set over en årrække balancere. [adresse] er udarbejdet på baggrund af en faktisk vurdering og der er budgetlagt med en nettoindtægt på 16,1 mio. kr. i [adresse] og en nettoindtægt på 16,2 mio.kr. i 2027/2028.

**Anlæg:**

[adresse] blev behandlet i Økonomiudvalget 13. maj 2024, pkt. 125 og indgår i det tekniske budgetforslag. Anlægsbudgetforslaget i 2025-niveau udgør i hovedtal flg.:

![](data:image/png;base64...)

Tabel der viser anlægsbudgetforslag [adresse]

KL’s vejledende anlægsramme for [adresse] bruttoanlægsudgifter udgør 415,7 mio. kr. Jf. Økonomiudvalget 12. august 2024, pkt. 193 fastlægges [adresse] anlægsramme til 446,4 mio. kr., svarende til [adresse] befolkningsmæssige andel af den samlede anlægsramme ekskl. lånepulje, opjusteret med tilsagn vedr. Tinghøj/lånepulje og andel af Lov- og Cirkulære program vedr. anlæg. Rammen er ekskl. det brugerfinansierede område og [adresse]. [adresse] 2025 ekskl. disse områder er brutto 477,1 mio. kr. Dvs. 30,7 mio. kr. højere end rammen (spor 1).

**Finansiering**

**Indkomstskat:**

I det foreliggende budgetforslag er anvendt det statsgaranterede udskrivningsgrundlag for den kommunale indkomstskat. Det statsgaranterede provenu af den kommunale indkomstskat udgør 6.222,1 mio. kr. i 2025 med en uændret skatteprocent på 23,4. I overslagsår 2026-2028 er anvendt fremskrivningsskøn fra Kommunernes Landsforening og Danmarks Statistiks seneste befolkningsfremskrivning.

Der er medtaget en efterregulering af skat og tilskud i 2025 på netto 310 mio. kr. i indtægt som følge af [adresse] selvbudgettering i 2022. Heraf er 260 mio. kr. reserveret som følge af en ekstraordinær investering på 260 mio. kr. til velfærd, klima og vækst i Vejle kommune. Beløbet er bevilget i 2024 med modkrav om, at 260 mio. kr. lægges i kassen i budget 2025 jf. Byrådet 19. juni 2024, pkt. 137.

Efterregulering af skat og tilskud som følge af selvbudgettering i 2023 og 2024 er p.t. opgjort til brutto 325 mio. kr. i indtægt i 2026 og 245 mio. kr. i indtægt i 2027. Dette er foreløbige skøn baseret på KL’s skatte- og tilskudsmodel. Da der er stor usikkerhed vedr. den endelige efterregulering i 2026 og 2027, budgetteres der først med beløbet, når det er endeligt fastlagt. Desuden sker der som følge af kommunernes selvbudgettering en nedjustering af bloktilskuddet i 2026 og 2027. Denne nedjustering udgør for Vejle Kommune 18 mio. kr. i 2026 og 221 mio. kr. 2027. Nedjusteringen er indeholdt i det samlede tilskudsbeløb, der indgår i resultatopgørelsen.

**Andre skatter:**

Grundskylden af de "almindelige" grundværdier og grundskylden på produktionsjord forventes at udgøre 528,4 mio. kr. i indtægt i 2025. I beløbet er indeholdt en forventet udgift på 10 mio. kr. vedr. tilbagebetaling af grundskyld som følge af ændrede grundvurderinger. I beregning af provenuet er anvendt en lovfastsat grundskyldspromille på 10,5 promille for almindelige parceller og 7,2 promille for produktionsjord.

Dækningsafgiften på offentlige ejendomme forventes at udgøre i alt 6 mio. kr. Indtægten er ved lov fastlåst til niveauet i 2021. Vedr. selskabsskat forventes at en indtægt på 135,3 mio. kr. 2025 og vedr. øvrige skatter forventes 2,3 mio. kr. i indtægt i 2025.

**Tilskud og udligning:**

Tilskud og udligningsbeløbene er afhængig af valget mellem statsgaranti eller selvbudgettering af kommunens udskrivningsgrundlag. Garantibeløbet fra staten udgør 1.928,6 mio. kr. i 2025. I overslagsår 2026-2028 er anvendt skøn fra Kommunernes Landsforening.

**Udviklingsbidrag til Regionen:**

Udviklingsbidraget til Regionen er i 2025 fastlagt til 15,5 mio. kr. jf. regionsaftalen for 2025.

**Nettorenter:**

I det foreliggende budgetforslag er budgetteret med en nettorenteindtægt på 23 mio. kr. i 2025.

**Lånoptagelse og afdrag:**

I det foreliggende budgetforslag er medtaget det lovpligtige lånebeløb vedr. byfornyelse og energiforbedringer samt modpost vedr. ”bufferpuljen”. Budgetteret lånoptagelse udgør i alt 33,5 mio. kr. i 2025 og afdrag på lån udgør 115,4 mio. kr. i 2025.

**Likviditet:**

Det foreliggende tekniske budgetforslag vil medføre en forøgelse af kassebeholdningen i år 2025 med 339,4 mio. kr.

**Resultat - skattefinansieret område:**

I det foreliggende tekniske budgetforslag er resultatet vedr. det skattefinansierede område et overskud på 95,4 mio. kr. i 2025.

**Høring:**

Et evt. høringssvar fra medarbejdersiden i HovedMED vil foreligge til mødet.

**Ændringsforslag:**

Jf. den politisk godkendte tidsplan for budgetlægningen er fristen for fremsættelse af eventuelle ændringsforslag til budgetforslag 2025-2028 fastsat til 20. september 2024, kl. 12.00. Vejledning og skema til brug for udarbejdelse af ændringsforslag fremgår af bilag.

### Sagens videre forløb

Sagen skal behandles af Byrådet.

### Indstilling Kommunaldirektøren indstiller

at budgetforslag [adresse] overgår til Byrådets 2. behandling, der finder sted 2. oktober 2024, og

at fristen for fremsættelse af eventuelle ændringsforslag fastsættes til 20. september 2024, kl. 12.00.

### Beslutning

Byrådet godkendte at budgetforslag [adresse] overgår til Byrådets 2. behandling, der finder sted 2. oktober 2024, og at fristen for fremsættelse af eventuelle ændringsforslag fastsættes til 20. september 2024 kl. 12.00.

Fraværende: Anne Overgaard.